যৌতুকৰ বাবেই গোৱালপাৰা জিলাৰ কৃষ্ণাইৰ বিদ্যাপাৰাত শনিবাৰে নিশা স্বামী আৰু শহুৰেকে মিলি এগৰাকী মহিলাক জ্বলাই দিয়াৰ দৰে জঘন্য ঘটনা সংঘটিত হৈছে।
অগ্নিদগ্ধ হৈ গুৰুতৰভাৱে আহত মহিলাগৰাকীক সংকটজনক অৱস্থাত চিকিৎসাৰ বাবে গুৱাহাটী চিকিৎসা মহাবিদ্যালয় হাস্পাতলত ভৰ্তি কৰা হয়।
জানিব পৰা মতে, প্ৰায় আঠ মাহ পূৰ্বে বিবাহপাশত আৱদ্ধ হোৱা মহিলাগৰাকীক বিয়াৰ পাছৰে পৰা স্বামীৰ পৰিয়ালে অমানুষিক অত্যাচাৰ চলাই আহিছিল।
শনিবাৰে নিশা মহিলাগৰাকীক হাত-ভৰি বান্ধি কেৰাচিন ঢালি জ্বলাই দিয়া বুলি মহিলাগৰাকীৰ পৰিয়ালে অভিযোগ কৰে। তেওঁলোকে ইতিমধ্যে মহিলাগৰাকীৰ স্বামী ছাহজাহান আলী আৰু শহুৰেক জামাল আলীৰ বিৰুদ্ধে থানাত অভিযোগ দাখিল কৰিছে।
আনহাতে, মহিলাগৰাকীৰ পৰিয়ালৰ লোকে লগতে অভিযোগ কৰে যে মহিলাগৰাকীক বহুদিনৰ পৰাই যৌতুক বিচাৰি স্বামীৰ পৰিয়ালে নিৰ্যাতন চলাই আহিছিল।
ঘটনাটোৱে অঞ্চলটোত তীব্ৰ প্ৰতিক্ৰিয়াৰ সৃষ্টি কৰিছে আৰু স্থানীয় ৰাইজে মহিলাগৰাকীৰ লগতে শহুৰেকৰ বিৰুদ্ধেও কঠোৰ শাস্তিৰ ব্যৱস্থা গ্ৰহণ কৰাৰ দাবী তুলিছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
